На основу члана 4. Закона о јавним службама („Службени гласник РС", бр. 42/91, 71/94, 79/2005-др. закон, 81/2005-испр.др.закона, 83/2005-испр. др. закона и 83/2014-др. закон), члана 487. Закона о привредним друштвима („Службени гласник РС", бр. 36/2011, 99/2011, 83/2014-др.закон, 5/2015, 44/2018, 95/2018, 91/2019 и 109/2021) и члана 16. став 1. и члана 37. став 1. тачка 9. Статута Града Ниша („Службени лист Града Ниша", бр. 88/2008, 143/2016 и 18/2019),

Скупштина Града Ниша, на седници одржаној 2022. године, доноси

**Одлуку о изменама и допуни одлуке**

**о оснивању Установе Дечији културно образовно рекреативни центар Ниш**

Члан 1.

У Одлуци оснивању Установе Дечији културно образовни рекреативни центар Ниш („Службени лист Града Ниша", бр. 131/2022) у члану 4 речи :“на дан ступања на снагу ове Oдлуке“ се бришу

Члан 2.

После члана 9 додаје се нови члан 9а који гласи:

„Члан 9а

За директора Установе може бити именовано лице које испуњава следеће услове и то:

1. високо образовање: на основним академским студијама у обиму од најмање 240 ЕЦПБ бодова, односно специјалистичким струковним студијама, по пропису који уређује високо образовање, почев од 10. септембра 2005. године, односно на основним студијама у трајању од најмање четири године, по пропису који је уређивао високо образовање до 10. септембра 2005.
2. да има најмање пет година радног искуства у струци
3. да није осуђивано правоснажном пресудом за кривично дело или привредни преступ
4. да је држављанин Републике Србије.

Статутом Установе могу се прописати и други услови за именовање директора

Члан 3.

Члан 18 мења се и гласи:

„Члан 18

„Горан Ћирић, професор арапског језика и књижевности, са пребивалиштем у Нишу, у улици џџџџџџџџџџџ број 0000, ЈМБГ 0000000000000, ће до именовања директора установе, односно именовања в.д. директора, обављати послове директора и вршити овлашћења директора.

Члан 4.

Члан 19 мења се и гласи:

„Члан 19.

Лице из члана 18 ове одлуке има обавезу да у року од 30 дана од дана ступања на снагу ове одлуке сачини записник са овлашћеним лицима Дечијег одмаралишта „Дивљана" Ниш и Дечијег културног центра Ниш о средствима, правима и обавезама која Установа преузима од њих.

Лице из члана 18 ове одлуке има обавезу да у року од 60 дана од дана од дана ступања на снагу ове одлуке изврши упис Установе у регистар установа који води одговарајући државни орган, донесе акт о организацији и систематизацији послова и истi достави Градоначелнику на сагласност, као и да о томе поднесе извештај Скупштини Града Ниша.“

Члан 5.

У члану 20. став 2. мења се и гласи:

„Лице из члана 18. ове одлуке је у обавези да распореди запослене у року од 15 дана од дана ступања на снагу Правилника о организацији и систематизацији послова Установе.“

Члан 6.

У члану 21. у ставу 2. речи: „Вршилац дужности директора је дужан “, замењују се речима:“ Лице из члана 18. ове одлуке је у обавези“.

Члан 7.

Члан 22. мења се и гласи:

„Члан 22.

Органима установа Дечије одмарилиште „Дивљана“ Ниш Дечији културни центар Ниш, престаје мандат даном уписа Установе у регистар установа.

Члан 8.

У члану 24. речи:“ Даном примене ове одлуке“, замењују се речима: „ Даном уписа Установе у регистар установа.

Члан 9.

У члану 25. после наводника уместо зареза ставља се тачка, а речи :“ а примењује се од 01.03.2023. године“ се бришу.

Члан 10.

Ова одлука ступа на снагу осмог дана од дана објављивања у „Службеном листу Града Ниша".

Број:

У Нишу:

**СКУПШТИНА ГРАДА НИША**

Председник

др Бобан Џунић

Образложење

Скупштина Града Ниша на седници одржаној 15.12.2022. године, донела је Одлуку ооснивању Установе Дечији културно образовно рекреативни центар Ниш.

У циљу прецизирања и организације рада нове установе која је настала спајањем две установе, чији је оснивач Град, Градска управа за друштвене делатности предложила је нацрт Одлуке о изменама и допуни Одлуке ооснивању Установе Дечији културно образовно рекреативни центар Ниш.

За реализацију овог акта нису потребна додатна финансијска средства у овој буџетској години, а за 2023. годину биће обезбеђена Одлуком о буџету за 2023. годину.

У складу са напред наведеним предлаже се доношење одлуке као у диспозитиву.

Вршилац дужности заменика начелника Градске управе за друштвене делатности

Павлина Михајленко